Document ID: 31993R2529

ΚΑΝΟΝΙΣΜΟΣ (ΕΟΚ) αριθ. 2529/93 ΤΗΣ ΕΠΙΤΡΟΠΗΣ της 14ης Σεπτεμβρίου 1993 για τον καθορισμό των ποσών των ενισχύσεων που καθορίζονται σε Ecu από το Συμβούλιο στον τομέα του λυκίσκου και πρέπει να μειωθούν συνεπεία των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για τον καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2) όπως τροποποιήθηκε τελευταία από τον κανονισμό (ΕΟΚ) αριθ. 1663/93 (3), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 3824/92 καθόρισε τον κατάλογο των ποσών και των τιμών στα οποία πρέπει να εφαρμοσθεί ο συντελεστής 1,013088, που καθορίσθηκε από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1331/93 (5), στο πλαίσιο του καθεστώτος της αυτόματης εξάλειψης των αρνητικών νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει να καθορισθεί μείωση των τιμών και των ποσών που θα προκύψουν για κάθε συγκεκριμένο τομέα και να καθορισθεί η αξία αυτών των μειωμένων τιμών- ότι το άρθρο 3 του κανονισμού (ΕΟΚ) αριθ. 3824/92 προσδιορίζει ότι για το λυκίσκο ο συντελεστής μειώσεως εφαρμόζεται στις τιμές και τα ποσά από την ημερομηνία ενάρξεως ισχύος του κανονισμού του Συμβουλίου που καθορίζει την ενίσχυση στους παραγωγούς-
ότι, για τη συγκομιδή 1992, τα ποσά της ενισχύσεως που χορηγήθηκαν στον τομέα του λυκίσκου καθορίσθηκαν από τον κανονισμό (ΕΟΚ) αριθ. 1991/93 του Συμβουλίου (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά της ενισχύσεως που καθορίσθηκαν σε Ecu από το Συμβούλιο για τη συγκομιδή 1992 στον τομέα του λυκίσκου και μειώθηκαν σύμφωνα με το άρθρο 2 του κανονισμού (ΕΟΚ) αριθ. 3824/92 είναι αυτά που αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 27 Ιουλίου 1993, ημερομηνία ενάρξεως ισχύος του κανονισμού του Συμβουλίου σχετικά με τον καθορισμό της ενισχύσεως για τη συγκομιδή 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Σεπτεμβρίου 1993.

Labels: 2
15